SCGP โบรกชี้ผลงาน Q4 เด่นสุดปีนี้ รับยอดขายเข้าไฮซีซั่น-ต้นทุนกระดาษลดลง
SCGP โบรกชี้ผลงานไตรมาส 4/65 เด่นสุดปีนี้ รับยอดขายเข้าไฮซีซั่น-ต้นทุนกระดาษลดลง ลุ้นทั้งปี 65 กำไรแตะ 7.4 พันล้าน ปี 66 ทะลุ 9.5 พันล้าน แนะซื้อเป้า 64 บาท
SCGP โบรกชี้ผลงานไตรมาส 4/65 เด่นสุดปีนี้ รับยอดขายเข้าไฮซีซั่น-ต้นทุนกระดาษลดลง ลุ้นทั้งปี 65 กำไรแตะ 7.4 พันล้าน แนะซื้อเป้า 64 บาท
21 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (21 พ.ย.65) ว่า บริษัท เอสซีจี แพคเกจจิ้ง จำกัด (มหาชน) หรือ SCGP แนะนำราคาเป้าหมาย 64 บาท โดยมองเป็นผู้นำตลาดบรรจุภัณฑ์ครบวงจรที่ใหญ่ที่สุดในในอาเซียน มีธุรกิจตั้งแต่ต้นน้ำถึงปลายน้ำ ระยะสั้นคาดจะฟื้นเร่งขึ้นในไตรมาส 4/2565 และเป็นไตรมาสที่ดีที่สุดในปี เนื่องจากยอดขายเข้าไฮซีซั่น และ GPM ฟื้นเด่นจากต้นทุนกระดาษปรับตัวลดลง
โดยคาดกำไรปี 2565 ที่ 7.4 พันล้านบาท ลดลง 11% เทียบช่วงเดียวกันของปีก่อน ตามรายได้ที่โตตามความต้องการบรรจุภัณฑ์ที่ฟื้นตัวใน ASEAN และยุโรป รวมถึงขยายกำลังการผลิต Packaging paper ในฟิลิปปินส์ และคาดกำไรปี 2566 ที่ 9.5 พันล้านบาท โต 28% เทียบช่วงเดียวกันของปีก่อน
ด้านราคาหุ้นอยู่ในโซนสะสม และยังมีการเติบโตสูง โดยปัจจุบันซื้อขายบน PER23F ที่ 26 เท่า และมีปัจจัยบวกในไตรมาส 4/2565 จากต้นทุนกระดาษเริ่มลง ขณะที่ยอดขายยังเติบโต และราคาถ่านหินแนวโน้มปรับตัวลดลง โดยมองเป็นหุ้นกลุ่มนำตลาดที่ธุรกิจมั่นคงและแข็งแรงมาก และเป็นรายใหญ่สุดในอาเซียน ที่โอกาสเติบโตยังสูงจากพฤติกรรมของผู้บริโภคที่ใช้ E-commerce และ Food delivery มากขึ้น รวมถึงการทำ M&amp;A ซึ่งมี Track record ที่ดี